EkBass/fiwiki-20250220-pages-articles huggingface dataset:
Adolf Hitlerin poliittinen testamentti

Adolf Hitlerin poliittinen testamentti (Mein politisches Testament) oli testamentin muotoon puettu viimeinen kaksiosainen ohjeistus Saksan kansalle ja johtajille, jonka Adolf Hitler saneli sihteerilleen Traudl Jungelle noin vuorokautta ennen itsemurhaansa bunkkerissaan Berliinissä huhtikuun 28. ja 29. välisenä yönä 1945. Poliittisen testamenttinsa ensimmäisessä osassa Hitler selittää, ettei tahtonut toisen maailmansodan syttymistä ja panee sodan alkamisen kansainvälisen juutalaisuuden syyksi.http://fi.wikisource.org/wiki/Adolf_Hitler:_Poliittinen_testamenttini Toisen osan alussa Hitler erottaa vanhat toverinsa Hermann Göringin ja Heinrich Himmlerin. Kuultuaan Hitlerin päätöksestä jäädä Berliiniin loppuun asti Baijeriin paennut Göring yritti ottaa Saksan johdon käsiinsä. Himmler puolestaan oli yrittänyt antautua länsiliittoutuneille ruotsalaisen diplomaatin kreivi Folke Bernadotten välityksellä. Saatuaan tietää tästä Hitler raivostui ja määräsi Göringin sekä Himmlerin erotettavaksi ja pidätettäväksi. Ajan käydessä vähiin Hitler jätti käskyn testamenttiinsa. Hitler jatkoi testamenttinsa toista osaa määräämällä uuden hallituksen, jonka johtoon presidentiksi tuli suuramiraali Karl Dönitz, kansleriksi Joseph Goebbels ja valtiovarainministeriksi Lutz Schwerin von Krosigk. Dönitz johti Saksaa antautumiseen saakka, mutta Goebbels teki vaimoineen itsemurhan myrkytettyään ensin kuusi lastansa pian johtajansa jälkeen, vastoin tämän toivetta. Viimeisissä kappaleissa Hitler jätti dramatiikkaa pursuavan ohjeistuksen uudelle hallitukselle ja Saksan kansalle, ja määräsi heidät jatkamaan vastarintaa ja juutalaisuuden vastustamista. Kirjassaan Viimeiseen saakka Traudl Junge muisteli Hitlerin tuijottaneen tyhjää karttapöytäänsä sanellessaan testamentin. Puna-armeijan tykkituli oli häirinnyt sanelua. Hitler piti kiirettä ja odotti puhtaaksi kirjoitettuja versioita malttamattomana. Kun Junge sai tekstit valmiiksi, Hitler, Goebbels ja Martin Bormann allekirjoittivat ne nopeasti. Tämän jälkeen kolme kappaletta lähetettiin eri suuntiin. Kuriireina toimivat Hitlerin ilmavoimien adjutantti eversti Nicolaus von Below, Hitlerin lehdistösihteeri Heinz Lorenz ja Bormannin avustaja SS-eversti Wilhelm Zander. Ennen poliittisen testamentin sanelua Hitler saneli Jungelle myös viimeisen tahtonsa. ==Aiheesta muualla== * Suomenkielinen versio Wikiaineistossa * Kuvakopio alkuperäisen saksankielisen version ensimmäisestä osasta * Englanninkielinen versio poliittisesta testamentista Wikisourcessa == Lähteet == testamentti Hitler, Adolf Luokka:1945
Kulkusirkka

Kulkusirkka on yleisnimi joukolle heinäsirkkalajeja. Näillä lajeilla on tapana muodostaa ajoittain valtavia parvia, jotka vaeltaessaan ravinnon perässä aiheuttavat tällöin mittavia vahinkoja viljelyksille syöden hyvin lyhyessä ajassa käytännössä kaiken vihreän kasvillisuuden. Kulkusirkkaparvi voi peittää satojen neliökilometrien kokoisen alueen, ja siihen voi kuulua miljoonia kulkusirkkoja.http://www.allhatnocattle.net/locusts%20egypt.jpg Kulkusirkkojen parveilu käynnistyy, kun tavallisesti rauhallisissa erakkona elävissä heinäsirkoissa tapahtuu muutos, joka vaikuttaa paitsi eläimen käyttäytymiseen myös niiden ulkonäköön. Erikoinen käytös on ilmeisesti sopeutuma, jolla heinäsirkkapopulaatio vastaa sirkkojen lukumäärän liialliseen kasvuun. Cambridgen yliopiston tutkijat osoittivat Schistocerca gregaria -lajilla, että heinäsirkka, jonka takajalat altistuvat kosketukselle useita kertoja minuutissa neljän tunnin ajan, muuttuu parveilevaksi kulkusirkaksi.http://www.ncbi.nlm.nih.gov/sites/entrez?itool=abstractplus&db;=pubmed&cmd;=Retrieve&dopt;=abstractplus&list;_uids=14555739 Kulkusirkat ovat olleet merkittävä haitta maanviljelylle, ja ne mainitaan myös Raamatussa yhtenä suurista vitsauksista. Pohjoisamerikkalainen kalliovuorten kulkusirkka Melanoplus spretus kuoli tuntemattomasta syystä sukupuuttoon 1800-luvun lopulla, ja viimeinen havainto lajin elävästä yksilöstä tehtiin vuonna 1902. Eräänä mahdollisena syynä häviämiseen pidetään maanviljelyn leviämistä alueille, joille sirkat munivat. Kalliovuorten kulkusirkan parvet ovat saattaneet olla yksilömäärältään suurempia kuin millään muulla kulkusirkkalajilla. Nykyään Pohjois-Amerikka on Antarktiksen ohella ainoa manner, jolla ei esiinny kulkusirkkoja. Kulkusirkkoja kasvatetaan nykyään terraarioeläinten ravinnoksi.http://www.matelijablogi.com/2010/07/05/kulkusirkkojen- kasvattaminen-osa-1/ == Kulkusirkkalajeja == Kulkusirkkoina pidetään ainakin seuraavia heinäsirkkalajeja: *Anacridium aegyptium - egyptinkulkusirkka *Anacridium melanorhodon *Anacridium wernerellum *Chortoicetes terminifera - australiankulkusirkkaSami Karjalainen: Suomen heinäsirkat ja hepokatit. Tammi 2009. ISBN 978-951-31-4483-8 *Calliptamus italicus *Dociostaurus maroccanus *Locusta migratoria - idänkulkusirkka, vaeltaa satunnaisesti Suomeenkinhttp://hepokatti.net/etsintakuulutus.html *Locustana pardalina *Nomadacris septemfasciata *Nomadacris succincta *Schistocerca americana *Schistocerca gregaria - aavikkokulkusirkka, yleinen terraarioeläinten ravintolaji Suomessakin sekä joskus myös *Aiolopus simulatrix *Oedaleus senegalensis == Lähteet == Luokka:Heinäsirkat Luokka:Kasvien tuhohyönteiset Luokka:Seulonnan keskeiset artikkelit
Nina Lugovskaja

Nina Sergejevna Lugovskaja Templina, venäjäksi Нина Сергеевна Луговская (25. joulukuuta 1918, Moskova, Neuvostoliitto - 27\. joulukuuta 1993, Vladimir, Venäjä) oli venäläinen taidemaalari ja teatterisuunnittelija, jonka kouluaikainen päiväkirja on julkaistu hänen kuolemansa jälkeen ja myös suomennettu nimellä Haluan elää. Venäläisen koulutytön päiväkirja 1932–1937. ==Elämä== Lugovskajan isä oli Sergei Rybin, vastavallankumouksellinen, joka vietti paljon aikaa vankilassa ja maanpaossa. Lugovskaja asui äitinsä ja kaksoissisariensa kanssa Moskovassa. Hän kirjoitti 13-vuotiaasta saakka päiväkirjaa, joka kuvasi elämää Neuvostoliitossa. Kun KGB löysi päiväkirjan, Lugovskaja, hänen äitinsä ja sisarensa vangittiin ja tuomittiin työleirille Siperiaan. He kaikki kuitenkin selvisivät. Lugovskaja meni naimisiin toisen taiteilijan ja toisinajattelijan Viktor Templinin kanssa. Hän kuoli 74 vuoden iässä. ==Lähteet== * *Lugovskajan maalauksia * * Luokka:Neuvostoliittolaiset taidemaalarit Luokka:Vuonna 1918 syntyneet Luokka:Vuonna 1993 kuolleet
Nothing Lasts...But Nothing Is Lost

Nothing Lasts...But Nothing Is Lost on brittiläisen Shponglen kolmas studioalbumi. Se julkaistiin kesäkuussa 2005. == Kappaleet == # # # # # # # # # # # # # # # # # # # # Luokka:Shponglen albumit Luokka:Vuoden 2005 albumit he:שפונגל
Saimaa Ferries

Saimaa Ferries Oy (vuoteen 1994 asti Nurmes-Marina Oy) oli Nurmeksessa pääpaikkaansa pitänyt sisävesilaivavarustamo. Yhtiö harjoitti kesään 2007 asti laivaliikennettä kolmella aluksella lähinnä Pielisen alueella Pohjois- Karjalassa, mutta myös eteläisellä Saimaalla. Yhtiön omistuksessa oli Lieksan ja Kolin välillä kulkeva matkustajalautta M/F Pielinen, joka on ainut Suomen sisävesillä toimiva autolautta. Lautta on vuodesta 2007 alkaen ollut Pielis- Laivat Oy:n omistuksessa. Kesällä 2007 yhtiö myi BlueWhite Resorts Oy:lle myös kaksi muuta alustaan M/S Koli III:n (nyk. M/S BlueWhite Eagle), joka on Suomen suurin sisävesiristeilijä, sekä M/S Vinkeri II:n (nyk. M/S BlueWhite Hawk). Yhtiö on lopettanut toimintansa loppuvuodesta 2007. Karjalan Heili 13. 7. 2007 Yhtiön toimitusjohtajana ja pääomistajana toimi Matti Turunen. ==Lähteet== Luokka:Entiset suomalaiset varustamot Luokka:Pohjois-Karjala
Helvi Kaario

Helvi Johanna Kaario (26. tammikuuta 1887 Hämeenlinna – 13. toukokuuta 1958) oli suomalainen näyttelijä. Kaario näytteli muun muassa Tampereen Teatterissa. Hänen puolisonsa oli näyttelijä Simo Kaario. Kaario sai Pro Finlandia -mitalin 1948. == Lähteet == == Aiheesta muualla == * * Luokka:Suomalaiset teatterinäyttelijät Luokka:Pro Finlandia -palkitut Luokka:Vuonna 1887 syntyneet Luokka:Vuonna 1958 kuolleet
Pitat

Pitat (Pittidae) on varpuslintuihin kuuluva lintuheimo. Pittoihin kuuluu BirdLife Suomen luokituksen mukaan yksi suku pitat (Pitta) ja 29 lajia. Pitat ovat rastaan kokoisia, tukevia, pitkäjalkaisia, lyhytpyrstöisiä ja vahvanokkaisia lintuja, jotka liikkuvat pääasiassa maassa kariketta penkoen. Höyhenpuvultaan ne ovat yleensä värikkäitä. Sana pitta on alun perin Intian Andhra Pradeshissa puhuttua telugun kieltä, ja se on tarkoittanut mitä tahansa pientä lintua. Pitat elävät trooppisessa Aasiassa, Oseaniassa, Papua-Uudessa- Guineassa ja Molukkien saaristossa sekä pari lajia Afrikassa. Pitat syövät maassa eläviä selkärangattomia. Pesä on matalalla pensaassa tai esimerkiksi kaatuneessa puussa. Se on suurehko, katettu tai soikionmallinen. Munia on tavallisesti 3–5, joskus jopa seitsemän. Haudonta kestää runsaat kaksi viikkoa ja poikaset lähtevät pesästä 2–3 viikon ikäisinä. == Lajit == * Afrikanpitta (P. ako) * Bengalinpitta (P. brachyura) * Borneonpitta (P. baudii) * Filippiinienpitta (P. steerii) * Helmipitta (P. arquata) * Huppupitta (P. sordida) * Kaunopitta (P. elegans) * Keijupitta (P. nympha) * Korupitta (P. granatina) * Malakanpitta (P. gurneyi) * Mangrovepitta (P. megarhyncha) * Manusinpitta (P. superba) * Molukkienpitta (P. maxima) * Mustepitta (P. iris) * Oliiviselkäpitta (P. oatesi) * Ruskopitta (P. nipalensis) * Safiiripitta (P. cyanea) * Salomoninpitta (P. anerythra) * Sarvipitta (P. phayrei) * Sateenkaaripitta (P. moluccensis) * Sinappipitta (P. versicolor) * Siniviittapitta (P. soror) * Sulttaanipitta (P. caerulea) * Sumatranpitta (P. schneideri) * Sundanpitta (P. erythrogaster) * Tammipitta (P. kochi) * Tulikulmapitta (P. guajana) * Viherpitta (P. elliotii) * Vuorikorupitta (P. venusta) ==Lähteet== == Aiheesta muualla == *Laji.fi: Pitat (Pittidae) *ITIS: Pittidae *Encyclopedia of Life (EOL): Pittidae *
Martti Paavola (pianopedagogi)

Martti Lauri Paavola (20. heinäkuuta 1898 Janakkala – 26. maaliskuuta 1990 Helsinki) oli suomalainen pianotaiteilija, pianopedagogi ja kriitikko. Hän oli Sibelius-Akatemian pianonsoiton opettaja 1927–1945, lehtori 1951–1960 ja pianopedagogiikan professori 1960–1965. Lisäksi hän opetti pianonsoittoa Kansankonservatoriossa 1925–1935 ja toimi useassa lehdessä musiikkiarvostelijana ja esseistinä. Paavola valmistui normaalilyseosta 1917 ja Helsingin musiikkiopistosta 1920. Ulkomaisia opintoja hän suoritti Saksassa 1920–1924 ja Pariisissa 1927, 1928 ja 1930. Helsingin musiikkiopistossa hän opiskeli Eino Lindholmin ja Elli Rängman-Björlinin johdolla. Saksassa hän opiskeli Berliinissä sekä Leipzigissa 1921–1924 opettajanaan Robert Teichmüller. Pariisissa hän opiskeli Jean Batallan johdolla. Ensikonsertin hän piti 1926 ja esiintyi kymmenen vuoden ajan solistina sekä myöhemmin kamarimuusikkona.Otavan iso musiikkitietosanakirja 4, s. 528. Helsinki: Otava 1978. ISBN 951-1-04763-9. Paavola julkaisi pianonsoiton aloittelijoille oppaan Pianonsoiton alkeet I–III (1935–1938) sekä varttuneemmille soittajille kokoelmat 97 harjoitelmaa I–II (1943–1945) ja Tie taituruuteen I–II (1947). Paavola sai Pro Finlandia -mitalin 1948. Paavolan puoliso oli vuodesta 1936 Leena o.s. Hirvensalo (1902–1987). ==Oppilaita== *Antti Aarnela *Einar Englund *Pentti Koskimies *Kauko Kuosma *Timo Mikkilä *Heikki Sarmanto *Inkeri Siukonen *Leena Siukonen-Penttilä *Jaakko Somero ==Lähteet== ==Aiheesta muualla== *Sukutaulu. Luokka:Sibelius-Akatemian professorit Luokka:Suomalaiset säveltäjät Luokka:Suomalaiset pianistit Luokka:Suomalaiset musiikkipedagogit Luokka:Pro Finlandia -palkitut Luokka:Vuonna 1898 syntyneet Luokka:Vuonna 1990 kuolleet Luokka:Suomalaiset professorit
Martti Paavola

Martti Paavola -nimisiä henkilöitä ovat ainakin: * Martti Paavola (1898–1990), säveltäjä ja pianopedagogi * Martti Paavola (1898–1992), sähkötekniikan professori.
Martti Paavola (sähkötekniikan professori)

Martti Johannes Paavola (vuoteen 1906 Solin; 11. heinäkuuta 1898 Tampere Otavan iso tietosanakirja, osa 6. Helsinki: Otava, 1963. – 9. joulukuuta 1992Mitä-Missä-Milloin, Kansalaisen vuosikirja 1994, s. 148. Helsinki: Otava, 1993. Helsinki) oli suomalainen sähkötekniikan asiantuntija ja sähköalan opettaja. == Elämäkerta == Martti Paavola valmistui diplomi-insinööriksi vuonna 1924 ja väitteli tekniikan tohtoriksi vuonna 1931 saksankielisellä väitöskirjallaan Über die Stossionisation der Elektronen in Luft von Atmosphärendruck. Hän oli aluksi Tampereen Teknillisen opiston opettaja vuosina 1925–1935 ja insinööri Strömberg Oy:ssä vuosina 1935–1939, sitten vuosina 1939–1965 Teknillisen korkeakoulun sähkötekniikan professori, vararehtori 1943–1955, Valtion teknillisen tutkimuslaitoksen sähkötekniikan laboratorion johtaja 1942–1961. Hän oli sähköalan aikakauslehden Voima ja valo päätoimittaja vuosina 1959–1964. Hän laati sähkötekniikan alan oppikirjoja, kuten Sähkötekniikan oppikirja (1933, 15. painos 1989) ja Valotekniikka (1952). Kuka kukin on 1966. Helsinki: Otava, 1966. Martti Paavolan puoliso oli Aili o.s. Manninen vuodesta 1928. Suomentaja Mirja Rutanen oli heidän tyttärensä. ==Lähteet== ==Aiheesta muualla== * Luokka:Suomalaiset insinöörit Luokka:Teknillisen korkeakoulun professorit Luokka:Suomalaiset professorit Luokka:Vuonna 1898 syntyneet Luokka:Vuonna 1992 kuolleet
Lilian Jackson Braun

Lilian Jackson Braun (20. kesäkuuta 1913 Chicopee, Massachusetts, Yhdysvallat – 4. kesäkuuta 2011 Landrum, Etelä-Carolina, Yhdysvallat) oli yhdysvaltalainen kirjailija. Hän tuli tunnetuksi The Cat Who... -jännityskirjasarjastaan, jossa keskeisissä osissa ovat entinen uutistoimittaja James Qwilleran ja tämän siamilaiset kissat KoKo ja Yum Yum. Teosten tapahtumat sijoittuvat kuvitteelliseen Pickaxin kaupunkiin. Vaikka asiaa ei kirjasarjassa koskaan mainita, kaupungin esikuvana katsotaan olevan Michiganin Bad Axe, jossa kirjailija asui miehensä kanssa 1980-luvulle saakka. Jackson Braun aloitti kirjoittamisen teini-ikäisenä ja kirjoitti varhain muun muassa urheilurunoja Detroit Newsiin. Hän teki töitä Detroit Free Pressin kolmekymmentä vuotta. The Cat Whon ensimmäinen romaani ilmestyi vuonna 1966, ja sarjan kirjoitustyö jatkui 2000-luvulle saakka. Lilian Jackson Braun varjeli yksityiselämäänsä niin tarkoin, että kustantajat antoivat jopa syntymäajasta eriävää tietoa. Hän asui kuolemaansa asti Pohjois-Carolinassa. Braunin teoksista on suomennettu kaksi ensimmäistä. == Teokset == * The Cat Who Could Read Backwards (1966) suom. Kissa joka osasi lukea takaperin, Maire Oksala. Valistus, 1967. * The Cat Who Ate Danish Modern (1967) suom. Kissa, joka söi johtolangan, Suomennos: Maire Oksala. Valistus, 1968 * The Cat Who Turned On and Off (1968) * The Cat Who Saw Red (1986) * The Cat Who Played Brahms (1987) * The Cat Who Played Post Office (1987) * The Cat Who Knew Shakespeare (1988) * The Cat Who Sniffed Glue (1988) * The Cat Who Had 14 Tales (novellikokoelma, 1988) * The Cat Who Went Underground (1989) * The Cat Who Talked to Ghosts (1990) * The Cat Who Lived High (1991) * The Cat Who Knew a Cardinal (1991) * The Cat Who Moved a Mountain (1992) * The Cat Who Wasn't There (1992) * The Cat Who Went Into the Closet (1993) * The Cat Who Came to Breakfast (1994) * The Cat Who Blew the Whistle (1994) * The Cat Who Said Cheese (1996) * The Cat Who Tailed a Thief (1997) * The Cat Who Sang for the Birds (1998) * The Cat Who Saw Stars (1999) * The Cat Who Robbed a Bank (2000) * The Cat Who Smelled a Rat (2001) * The Cat Who Went Up the Creek (2002) * The Cat Who Brought Down the House (2003) * The Cat Who Talked Turkey (2004) * The Cat Who Went Bananas (2004) * The Cat Who Dropped a Bombshell (2006) * The Cat Who Had 60 Whiskers (2007) == Lähteet == Luokka:Yhdysvaltalaiset kirjailijat Luokka:Vuonna 1913 syntyneet Luokka:Vuonna 2011 kuolleet
Cow & Chicken

Cow & Chicken (suom. Lehmä ja Kana) on David Feissin luoma, kaksi Emmy- ehdokkuutta saanut yhdysvaltalainen animaatiosarja. Hanna-Barberan tuottama animaatiosarja alkoi vuonna 1997. Siinä kerrotaan Lehmän ja hänen veljensä Kanan seikkailuista koulussa, kotona ja muualla, ja punaisen, paholaisen näköisen housuttoman miehen, Punaisen Tyypin (I. B. Red Guy) heille tekemistä kepposista. 51-jaksoinen sarja päättyi vuonna 1999. Samoihin aikoihin tehtiin myös spin-off-sarja nimeltä Olen Näätä (I Am Weasel), jossa päähahmoina esiintyivät muutamia esiintymisiä alkuperäisessä sarjassa tehneet Näätä ja Paviaani, myös paholainen esiintyi sarjassa useaan otteeseen. Cow & Chicken -sarjan teki poikkeukselliseksi sen ääninäytteleminen, jossa Charlie Adler teki suurimman osan sarjan hahmojen äänistä. Tämä on harvinaisempaa 1990–2000-luvuilla, toisin kuin 1940–1970-luvuilla, jolloin muun muassa Mel Blanc teki useita rooleja samassa animaatiosarjassa. Suomessa sarjaa esitettiin Cartoon Networkin lisäksi Subtv:llä vuosina 2004–2005. 24. joulukuuta 2007 Subtv aloitti sarjan uusintakierroksen. ==Tarina== Lehmä ja Kana ovat sisarukset joilla on ihmisvanhemmat. Vanhemmat näytetään aina vain vyötäröstä alaspäin. Myös heidän maanviljelijäisovanhempansa olivat ihmisiä. Sukuun kuuluu myös muita eläimiä kuten serkku Luuton Kana, jolla nimensä mukaan ei ole luita. Muita serkkuja ovat etanapoika, Mustalammas ja kovanaamainen sika nimeltä Sow. Lehmän ja Kanan isällä on myös veli nimeltä Longhorn Steer. Lehmä ja Kana käyvät koulua ala-asteella, ja Punainen Tyyppi -niminen paholainen häiritsee heitä erilaisilla kepposilla. Hän usein pukeutuu valeasuihin ja tekeytyy muun muassa rakentajaksi, myyjäksi, poliisiksi, orvoksi lapseksi, lähes miksi hyvänsä hankaloittaakseen Lehmän ja Kanan elämää. Sarjan tärkeimpiin sivuhahmoihin kuuluvat Flem ja Earl, jotka viettävät usein aikaa Kanan kanssa, sekä heidän opettajansa. ==Päähahmot== *Lehmä *Kana *Isä *Äiti *Flem *Earl *Punainen Tyyppi, jolla ei ole housuja *Näätä *Paviaani ==Äänirooleissa== ==Jaksoluettelo== *Luettelo Cow & Chicken -jaksoista ==Vastaanotto ja arvostelu== Wizard Magazine listasi vuonna 2001 Cow & Chickenin sijalle 90 laatimassaan kautta aikain sadan parhaan animaatiosarjan listalla. ==Lähteet== *
Greatest Hits (Kylie Minogue)

Greatest Hits on Kylie Minoguen ensimmäinen kokoelmalevy, joka on julkaistu 1992. Mukana oli kaikki Kylien kansainväliset hittisinglet vuosilta 1987–1992 sekä kolme uutta kappaletta "What Kind of Fool (Heard All That Before)", "Celebration" sekä "Where in the World?" jotka olivat Kylien tiettävästi viimeiset nauhoitukset Stock Aitken Waterman tuotantotiimin kanssa. Kokoelmaa ei julkaistu Yhdysvalloissa. "What Kind of Fool" ja "Celebration" julkaistiin myös singleinä ja niihin tehtiin musiikkivideot. ==Kappaleet== #"I Should Be So Lucky" #"Got to Be Certain" #"The Loco-Motion" #"Je Ne Sais Pas Pourquoi" #"Especially for You" #"Turn It Into Love" #"It's No Secret" #"Hand on Your Heart" #"Wouldn't Change a Thing" #"Never Too Late" #"Tears on My Pillow" #"Better the Devil You Know" #"Step Back in Time" #"What Do I Have to Do?" #"Shocked" (DNA Remix) #"Word Is Out" #"If You Were with Me Now" #"Give Me Just a Little More Time" #"Finer Feelings" #"What Kind of Fool (Heard All That Before)" #"Where in the World?" #"Celebration" == Sijoitukset == Lista Paras sijoitus Britannian albumilista 1 Australian albumilista 3 Espanjan albumilista 19 Japanin Oricon albumilista 23 Saksan albumilista 81 == Myynti == Maa Sijoitus Myynti Australia 2x Platinum 140 000+ Japani - - 33 120 Espanja Gold 50 000+ Iso-Britannia Platinum 300 000+ 300 000 == Aiheesta muualla == * Kylie Minoguen virallinen sivusto Luokka:Vuoden 1992 kokoelma- albumit Luokka:Kylie Minoguen albumit
Keskisuomalainen Osakunta

Keskisuomalainen Osakunta (KSO) on yksi Helsingin yliopiston suomenkielisistä osakunnista. KSO on perustettu 3.6.1931 ja se on Kymenlaakson Osakunnan jälkeen nuorin osakunta. Ennen osakunnan perustamista keskisuomalaiset ylioppilaat kuuluivat Hämäläis-Osakuntaan, mutta yhdessäelon loppusuoralla he muodostivat Hämäläis-Osakunnan sisällä oman selkeän yhteisönsä ja oman osakunnan perustaminen koettiin siten perustelluksi. Keskisuomalaisen Osakunnan vuosipäivää vietetään perinteisesti 7. maaliskuuta, sillä vuonna 1860 sanotaan lausutun ensimmäisen kerran ajatus Jyväskylän yliopistosta. Keskisuomalainen Osakunta toimii omassa ”Casa Academicaksi" ristityssä talossaan Perhonkadulla, jonne osakunta muutti Eteläsuomalaisen osakunnan ja Svenska Handelshögskolanin ylioppilaskunnan kanssa vuonna 1974. Sittemmin Eteläsuomalainen osakunta on muuttanut takaisin Uudelle ylioppilastalolle. == Inspehtorit == * Elpiö Kaila 1931–33 * Albert Hämäläinen 1933–38 * Rurik Pihkala 1938–48 * Erkki Leikola 1948–63 * Peitsa Mikola 1964–78 (vt. 1974–78) * Raimo Lahti 1980–95 * Pirkko Koski 1996–2002 * Pekka Sulkunen 2003–2011 * Heikki Hänninen 2012–2016 * Keijo Hämäläinen 2017 *Juha Raitio 2017–2021 *Hanna Korsberg 2021– == Lähteet == Luokka:Helsingin yliopisto Luokka:Osakunnat
Enrico Dandolo

Enrico Dandolo (k. 21. kesäkuuta 1205) oli Venetsian doge vuodesta 1192 kuolemaansa. Hänet muistetaan ensisijaisesti roolistaan neljännessä ristiretkessä.Katolinen ensyklopedia Dandolo nousi poliittiseksi voimahahmoksi 1170-luvulla. Jo dogeksi tullessaan hän oli sokea ja huomattavan iäkäs, todennäköisesti seitsemänkymmenen. Joidenkin lähteiden mukaan peräti jo 85-vuotias, jolloin dogen syntymävuotena olisi ollut 1106 tai 1107. Dandolo oli dogevuosinaan ikäänsä nähden hyvässä fyysisessä kunnossa. Hänen sokeutensa syystä ei ole vahvistettua tietoa. Tarinan mukaan bysanttivallanpitäjät olisivat sokeuttaneet hänet tarkoituksellisesti kriisin aikana noin vuonna 1171; dogen henkilökohtaisesti tuntenut historioitsija Geoffrey de Villehardouin kirjoitti myöhemmin sokeuden olleen seurausta pään alueelle kohdistuneesta vammasta. == Lähteet == Luokka:Hallitsijat Luokka:Italialaiset henkilöt Luokka:Venetsian tasavalta Luokka:Sokeat henkilöt Luokka:Vammaiset poliitikot Luokka:1100-luvulla syntyneet Luokka:Vuonna 1205 kuolleet
Daniel Končál

175px|thumb|Daniel Cončál Daniel Končál (s. 16. elokuuta 1982) on slovakialainen lentopalloilija, joka pelasi lentopallon SM-liigan Kempeleen Lentopallossa kaudella 2008–2009. == Ura == Končál aloitti lentopallon syntymämaassaan Slovakiassa jo hyvin nuorena. Hän nousi nopeasti pelaamaan Slovakian pääsarjaan, jossa ensimmäinen joukkue oli VK Nové Mesto. Tämän jälkeen hän vaihtoi seuraa Itävallan liigassa pelaavaan Ann volleyball Clubiin, josta tie vei Itävallan liigassa Arbesbachin joukkueeseen ja sieltä kaudeksi 2006–2007 takaisin kotimaahan Slovakiaan VKP Bratislavan joukkueeseen. Bratislavassa Končál pelasi huippukauden, kun hän voitti Slovakian liigan hopeaa, ja vei joukkueensa Slovakian cupin mestaruuteen. Kauden aikana Bratislava pelasi myös Euroopan cupia, jossa Končál esiintyi ennakkoluulottomasti joukkueensa kanssa. Kaudeksi 2007–2008 Končál hankittiin Kempeleen Lentopalloon pyörittämään passipeliä. Hankinta oli oiva sillä Kempele sijoittui runkosarjassa lopulta kuudennelle sijalle, ja eteni näin suoraan puolivälieriin. Puolivälierissä tie kuitenkin katkesi Vammalan Lentopallolle otteluvoitoin 3–0. Končál jatkaa uraansa Kempeleen Lentopallossa edelleen kaudella 2008-2009. == Saavutukset == * Slovakian liigan 2. sija 2007 * Slovakian cupin mestaruus 2007 * Top Teams Cupissa 2007 == Joukkueet == * 2006–2007 VKP Bratislava * 2007–2008 Kempeleen Lentopallo * 2008–2009 Kempeleen Lentopallo Luokka:Slovakialaiset lentopalloilijat Luokka:Vuonna 1982 syntyneet Luokka:Elävät henkilöt
Gunung Leuser

Gunung Leuser on vuori Indonesiassa, Sumatran saaren pohjoisosassa. Se kuuluu Sumatran läpi kulkevaan Barisanin vuoristoon. Gunung Leuser on korkeudeltaan 3 466 metriä ja se on Acehin alueen korkein vuori. Gunung Leuser on osa kansallispuistoa, joka on nimetty vuoren mukaan. Kansallispuisto on osa UNESCOn maailmanperintöluetteloa. Luokka:Indonesian vuoret Luokka:Aceh
Leonard Samson

Tohtori Leonard Samson (myös Doc Samson) on Marvel-kustantamon sarjakuvissa esiintyvä supersankari ja psykiatri, jonka loivat Roy Thomas ja Herb Trimpe. Hahmo esiintyi ensimmäisen kerran amerikkalaisen Incredible Hulk-lehden numerossa 141 (1971). Samson esiintyy useimmiten sivuhenkilönä Hulkin ja Hulktaren seikkailuissa. Suomessa tohtori Samson esiintyi ensimmäisen kerran Hulk erikoisjulkaisu-lehdessä vuonna (1989). ==Historia== Leonard Samson syntyi Tulsassa, Oklahomassa. Kun Bruce Banner parannettiin väliaikaisesti Hulk-sivupersoonastaan, Samson, joka tuolloin työskenteli Bannerin psykiatrina, altisti itsensä osalle Hulkista imetystä säteilystä. Tämän johdosta Samsonin hiukset muuttuivat vihreiksi ja hän sai yli-inhimilliset voimat. Myöhemmin Samsonin flirttailu Betty Rossin kanssa aikaan sai Bruce Bannerin altistumisen uudelleen gammasäteilylle mustasukkaisuuden puuskassa. Uudelleen Hulkiksi muuttunut Banner hyökkäsi Samsonin kimppuun. Samson tunsi tapahtuneesta syyllisyyttä ja alkoi tutkia ja työskennellä Hulkia koskevien asioiden parissa. Lopulta Samson ymmärsi koko Hulkiksi muuttumisen takana olevan Bruce Bannerin jakomielitaudin. Parantaakseen Bannerin tästä Samson hypnotisoi hänet Hulkin vanhan vastustajan Kehämestarin avulla ja liittäen yhteen Bannerin jakautuneet persoonallisuudet. Tästä Hulkista tuli kuitenkin epätasapainoinen. ==Voimat ja varusteet== Tohtori Samson omaa yli-inhimillisen suuret fyysiset voimat (hänellä on sanottu olevan jopa 'Tyhmän Hulkin' voimat Hulkin normaalissa tilassa, eli hän voisi nostaa siis 75 tonnia optimaalisissa olosuhteissa), kestävyyden ja kivunsietokyvyn. Gammasäteily, joka muutti Samsonin myös muunsi hänen solurakennettaan lisäämällä siihen ylimääräistä lihasta, luuta ja kudosta noin sadan kilon verran. Lisäksi gammasäteilyn vuoksi Samsonin hiukset värjäytyivät vihreiksi. Koska Samson ei alistunut valtavan massiiviselle määrälle säteilyä kuten Hulk tai Kuvotus, hän sai näitä huomattavasti pienemmät fyysiset voimat. Samsonin jalkalihakset ovat tarpeeksi voimakkaat jotta hän voi hypätä yli 170 metrin matkan suoraan ylöspäin ja noin 270 metriä eteenpäin. Samsonin gammasäteilytetty ruumis kestää vaivatta suurikaliiperisen luodin osuman ja on kestänyt hallitsemattomia vapaapudotuksia jopa yli kilometrin korkeudesta kävelykadun betonille. Toisin kuin Hulk, Samson ei menetä kykyään rationaaliseen ajatteluun eikä menetä muistiaan voimakkaammassa olomuodossaan. Samsonin ei myöskään tiedetä koskaan palautuneen takaisin normaaliin olomuotoonsa vaan hänen muodonmuutoksensa vaikuttaa olevan stabiiliOfficial Handbook Of The Marvel Universe Deluxe Edition #3. Marvel Comics.. Tohtori Samson on myös luonnollisesti kokenut psykiatri ja on erikoistunut supervoimaisten henkilöjen auttamiseen. == Lähteet == ==Aiheesta muualla== *Gamma Base Online-sivuston osuus tohtori Samsonista *Marvel Directory-sivuston osuus tohtori Samsonista Luokka:Marvel- universumin supersankarit Luokka:Marvel-universumin yli-inhimillisen voimakkaat henkilöt Luokka:Kuvitteelliset nerot Luokka:Kuvitteelliset tieteilijät Luokka:Kuvitteelliset professorit Luokka:Kuvitteelliset muodonmuuttajat
Maria Luisa Spaziani

Maria Luisa Spaziani (7. joulukuuta 1922 Torino – 30. kesäkuuta 2014 Rooma) oli italialainen runoilija. Hän tutustui 1950-luvun alussa Eugenio Montaleen. Hänen varhaisessa tuotannossaan on vahvoja vaikutteita Montalen kirjoituksista. Hän julkaisi ensimmäisen kokoelman vuonna 1954. Matkusteltuaan 1950–1960-lukujen vaihteessa laajalti muun muassa Englannissa, Belgiassa, Kreikassa, Ranskassa ja Neuvostoliitossa Spaziani asettui Roomaan. Hän aloitti vuonna 1964 ranskan kielen ja kirjallisuuden opettamisen Messinan yliopistossa. Spaziani oli ehdolla Nobelin kirjallisuuspalkinnon saajaksi vuosina 1990, 1992 ja 1997. Hän jatkoi runouden kirjoittamista 2000-luvulle saakka. == Tuotanto == * Le acque del sabato (1954) * Luna lombarda (1959) * Il gong (1962) * Utilità della memoria (1966) * L’occhio del ciclone (1970) * Ultrasuoni (1976) * Transito con catene (1977) * Geometria del disordine (1981) * La stella del libero arbitrio (1986) * Giovanna d’Arco (1990) * Torri di vedata (1992) * I fasti dell’ortica (1996) * La traversata dell’oasi (1998) * La radice del mare (1999) * Un fresco castagneto (1999) * La freccia (2000) * Poesie dalla mano sinistra (2002) == Lähteet == Luokka:Italialaiset runoilijat Luokka:Vuonna 1922 syntyneet Luokka:Vuonna 2014 kuolleet
Bergens Tidende

Bergens Tidende on Norjan neljänneksi suurin sanomalehti ja suurin alueellinen sanomalehti. Vuonna 2006 sen levikki oli noin 87 000. Bergenissä päivittäin ilmestyvä norjankielinen lehti perustettiin 1868. Se saavuttaa joka päivä arviolta 260 000 lukijaa (2005) pääasiassa Hordalandin sekä Sognin ja Fjordanen lääneissä. Lisälehti BT-magasinet ilmestyy lauantaisin, ja sunnuntaisin sanomalehti sisältää tavallista enemmän erikoissisältöä. == BTV == Sanomalehden julkaisemisen lisäksi Bergens Tidende AS pyörittää tv-kanavaa BTV, joka toimii Hordalandissa sekä Sognissa ja Fjordanessa samalla taajuudella kuin TVNorge. == Lähteet == == Aiheesta muualla == *bt.no *BTV Luokka:Norjalaiset sanomalehdet Luokka:Bergen Luokka:Schibsted
Deborah Kara Unger

Deborah Kara Unger (s. 12. toukokuuta 1966 Vancouver) on kanadalainen näyttelijä. Ennen näyttelijän uraa hän opiskeli taloutta ja filosofiaa yliopistossa University of British Columbia. Myöhemmin hänestä tuli ensimmäinen kanadalainen, joka on hyväksytty Australian draamataiteen instituuttiin (National Institute of Dramatic Art). Hänen äitinsä on kiinteistönvälittäjä ja isä gynekologi. Vapaa-ajalla Unger asuu joko Vancouverissa tai Los Angelesissa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1990 Verivala Prisoners of the Sun Sister Littell 1990 Breakaway Breakaway Marion 1991 Vaarallista kultaa Till There Was You Anna Vivaldi 1992 Kuiskauksia pimeässä Whispers in the Dark Eve Abergray 1994 Highlander 3: Saalistaja Highlander III: The Final Dimension Alex Johnson/Sarah 1996 Crash Crash Catherine Ballard 1996 Pitkä tie kotiin No Way Home Lorraine 1996 Tulsa – valheiden kaupunki Keys to Tulsa Vicky Michaels Stover 1997 The Game – oletko valmis peliin? The Game Christine 1998 Pako todellisuudesta Luminous Motion Mom 1999 Payback – tilinteko Payback Lynn Porter 1999 The Weekend The Weekend Marian Kerr 1999 Isän, pojan ja pojanpojan nimeen Sunshine Carole Kovács 1999 Hurricane Hurricane Lisa Peters 2000 Signs and Wonders Signs and Wonders Katherine 2002 Salton Sea Salton Sea Colette 2002 Ten Tiny Love Stories Ten Tiny Love Stories Seven 2002 Between Strangers Between Strangers Catherine 2002 Leo Leo Caroline 2003 Kolmetoista Thirteen Brooke LaLaine 2003 Fear X Fear X Kate 2003 Hollywood North Hollywood North Sandy Ryan 2003 Stander Stander Bekkie Stander 2003 Emile Emile Nadia 2004 Paranoia 1.0 Paranoia 1.0 Trish 2004 A Love Song for Bobby Long A Love Song for Bobby Long Georgianna 2005 White Noise White Noise Sarah Tate 2006 Täydellinen alibi The Alibi Dorothy 2006 Things That Hang from Trees Things That Hang from Trees Connie Mae Wheeler 2006 Silent Hill Silent Hill Dahlia Gillespie 2007 88 minuuttia 88 Minutes Carol Lynn Johnson 2007 Purista paholaisen kättä Shake Hands with the Devil Emma 2009 Messages Deleted Messages Deleted Lavery 2009 Walled In Walled In Mary 2010 Transparency Transparency Danielle 2010 The Way The Way Sarah 2010 Sophie Sophie Tina Bradshaw 2011 The Maiden Danced to Death The Maiden Danced to Death Lynn Court 2012 The Samaritan The Samaritan Helena 2012 The Truth The Truth Morgan Swinton 2012 186 Dollars to Freedom 186 Dollars to Freedom Consul Powers 2012 Silent Hill: Revelation 3D Silent Hill: Revelation 3D Dahlia Gillespie 2013 Samuel Bleak Samuel Bleak Roselyn Ramirez 2015 Rehearsal Rehearsal Ellen Sinclair 2017 Vengeance: A Love Story Vengeance: A Love Story Agnes 2017 A Thought of Ecstasy A Thought of Ecstasy Liz Archer 2017 Jackals Jackals Kathy Powell 2017 Torch Torch Sister Ingrid 2022 The Long Night The Long Night The Master == Lähteet == == Aiheesta muualla == * * Luokka:Kanadalaiset elokuvanäyttelijät Luokka:Vuonna 1966 syntyneet Luokka:Elävät henkilöt
Åbo Nation

Åbo Nation on Helsingin yliopiston ruotsinkielinen osakunta, joka nimestään poiketen on suunnattu paitsi Turusta, myös Turunmaalta, Porista, Tampereelta ja Ahvenanmaalta sekä niiden ympäristöstä eli lounaisesta Suomesta saapuville ruotsinkielisille opiskelijoille. Åbo Nationin tilat sijaitsevat Uudella ylioppilastalolla. == Lähteet == Luokka:Helsingin yliopisto Luokka:Suomen ruotsinkieliset osakunnat
Varapresidentti

Varapresidentti on monissa tasavalloissa henkilö, jonka on tarkoitus toimia presidentin sijaisena presidentin ollessa jostakin syystä kykenemätön hoitamaan tehtäviään. Varapresidentti astuu presidentin tehtäviin esimerkiksi presidentin ollessa sairastunut tai presidentin kuollessa kesken kauden, jolloin varapresidentti astuu presidentin tehtävään loppukaudeksi."varapresidentti". Facta 2001 osa 17, palsta 730. Helsinki: WSOY 1986 ISBN 951-0-10238-5 Joissain maissa kuten esimerkiksi Hondurasissa, varapresidentin virkoja on useampia kuin yksi. Ainakin Yhdysvalloissa ja Uruguayssa varapresidentti toimii myös senaatin puhemiehenä. Suomessa varapresidentin virkaa ei ole. Suomen tasavallan presidentin ollessa estyneenä hänen tehtävänsä hoitaa pääministeri ja tämänkin ollessa estyneenä se ministeri, joka on asetettu pääministerin sijaiseksi. == Katso myös == * Yhdysvaltain varapresidentti ==Lähteet== * Luokka:Valtionhallinto
Sarah Blue

Sarah Blue (oikea nimi Katenna Blumenlova) (s. 13. huhtikuuta 1983 Praha) on tšekkiläinen pornonäyttelijä. Blue esiintyi pornoelokuvassa ensimmäistä kertaa vuonna 2002 ja on sen jälkeen esiintynyt yli 100 pornoelokuvassa. == Lähteet == == Aiheesta muualla == * Luokka:Tšekkiläiset pornonäyttelijät Luokka:Vuonna 1983 syntyneet Luokka:Elävät henkilöt
Östra Finlands Nation

Östra Finlands Nation (ÖFN) on Helsingin yliopistossa toimiva ruotsinkielinen osakunta. Sen kanta-alue on itäinen Suomi eli Itä- ja Kaakkois-Suomi sekä Itä- Uusimaa, käytännössä lähinnä viimeksi mainittu. Östra Finlands Nationin tilat ovat Åbo Nationin tavoin Uuden ylioppilastalon Nypolenissa, A-rapun 4.kerroksessa. ==Historia== Vuonna 1653 perustettu Wiipurilainen Osakunta oli vuoteen 1923 kaksikielinen. Kuitenkin 1900-luvun alun suomalaistamiskehitys osakunnassa huoletti ruotsinkielisiä jäseniä ja he perustivat 1924 oman osakunnan. Ero tapahtui kuitenkin rauhallisesti, ja sisarosakuntien suhde on nykyisinkin hyvä. Valtaosa osakunnan jäsenistöstä tuli talvisotaa edeltävänä aikana Viipurista, mutta 1940-luvun jälkeen pääasiallinen kanta-alue siirtyi lännemmäksi, ja nykyään suurin osa jäsenistöstä tulee osakuntaan itäiseltä Uudeltamaalta eli Sipoosta, Porvoosta ja Loviisan seudulta sekä läntisestä Kymenlaaksosta eli Pyhtäältä sekä Kotkasta. Vaikka nykyään vain harvalla osakuntalaisella on suoria siteitä Viipurin kaupunkiin, osakunnalla on vahvat siteet emäkaupunkiinsa, ja jäsenet esimerkiksi käyttävät itsestään edelleenkin nimitystä wiburgenser eli ”wiipurilaiset”. ==Yhteistyöjärjestöt== Sisarosakunnat ja ystävyysjärjestöt Suomessa ja ulkomailla: * Wiipurilainen Osakunta, Helsinki * Karjalainen Osakunta, Helsinki * Östra Finlands nation, Turku * Västmanlands-Dala nation, Uppsala * Helsingborgs-Landskrona nation, Lund == Lähteet == Luokka:Helsingin yliopisto Luokka:Suomen ruotsinkieliset osakunnat
Sterling Holloway

thumb|William Bendix ja Sterling Holloway. Sterling Price Holloway, Jr. (14. tammikuuta 1905 Cedartown – 22. marraskuuta 1992 Los Angeles) oli yhdysvaltalainen näyttelijä ja ääninäyttelijä. Holloway syntyi Georgian osavaltion Cedartownissa ja opiskeli Georgia Military Academyssä sekä American Academy of Dramatic Artsissa. Hän lähti Hollywoodiin 1926 ja saavutti menestystä alun perin hahmonäyttelijänä, mutta löysi jo pian ääninäyttelyn. Holloway teki yhteistyötä Disneyn kanssa. Hänen ääntään kuultiin jo Dumbossa (1941), sittemmin mm. Kolmessa caballerossa (1944) ja Aristokateissa (1970). Hän oli myös Liisan Ihmemaassa (1951) Irvikissa ja Viidakkokirjan (1967) Kaa. Hän oli Nalle Puhin äänenä vuoteen 1979 saakka. Holloway palkittiin Winsor McCay -palkinnolla vuoden 1975 Annie-gaalassa elämäntyöstään ääninäyttelyn parissa. Holloway oli myöhempinä vuosinaan huomattava taiteen keräilijä. Hän kuoli luonnollisesti 87-vuotiaana. Hänellä on ollut vuodesta 1991 "Disney- legendan" arvonimi. == Lähteet == == Aiheesta muualla == * Luokka:Yhdysvaltalaiset ääninäyttelijät Luokka:Yhdysvaltalaiset elokuvanäyttelijät Luokka:Annie-palkinnon saajat Luokka:Grammy-palkinnon saajat Luokka:Taiteen keräilijät Luokka:Vuonna 1905 syntyneet Luokka:Vuonna 1992 kuolleet
Nylands Nation

Nylands Nation (NN) on Helsingin yliopiston vanhin osakunta. Ruotsinkielinen osakunta perustettiin vuonna 1643 Turun akatemiassa, josta osakunta on sittemmin muuttanut yliopiston mukana Helsinkiin. Osakunnan tilat ovat osakunnan omassa talossa Kasarmikadulla. Karl Hård af Segerstadin suunnittelema talo valmistui vuonna 1901. Vuoteen 1905 asti Nylands Nation oli osakunta kaikille uusmaalaisille opiskelijoille, kunnes kieliriidan takia Eteläsuomalainen osakunta perustettiin Uudenmaan suomenkielisille opiskelijoille. ==Lähteet== Luokka:Helsingin yliopisto Luokka:Suomen ruotsinkieliset osakunnat
Linda Larkin

Linda Larkin (s. 20. maaliskuuta 1970 Los Angeles, Kalifornia) on yhdysvaltalainen näyttelijä. Hän tuli tunnetuksi Aladdinin (1992) prinsessa Jasminena ja on lisäksi antanut äänensä muun muassa Kingdom Hearts -pelisarjaan. == Yksityiselämä == Larkin meni naimisiin 18. toukokuuta 2002 näyttelijä Yul Vazquezin kanssa. == Aiheesta muualla == Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt
Mathías Vidangossy

Mathías Leonardo Vidangossy Rebolledo (s. 25. toukokuuta 1987 Santiago de Chile, Chile) on chileläinen jalkapalloilija, joka on pelannut kotimaansa lisäksi Espanjassa ja Meksikossa. Pelipaikaltaan Vidangossy on keskikenttäpelaaja tai laitahyökkääjä. Vidangossy siirtyi espanjalaisseura Villarrealiin vuonna 2007 Unión Españolan riveistä ollen seuran toinen chileläishankinta samalla kaudella; toinen oli Colo-Colosta siirtynyt Matías Fernández. Vidangossy on maaliskuusta 2021 alkaen edustanut chileläisseura Deportes Melipillaa. Kesällä 2007 Vidangossy oli mukana Chilen joukkueessa saavuttamassa pronssia alle 20-vuotiaiden MM-turnauksessa. Hän teki joukkueensa neljännen maalin puolivälierässä, jossa Chile voitti Nigerian jatkoajalla maalein 4–0. Pronssiottelussa Itävaltaa vastaan hän syötti ottelun ainoan maalin. Hän on pelannut A-maajoukkueessa kuusi ottelua vuosina 2006–2012. == Lähteet == Luokka:Chileläiset jalkapalloilijat Luokka:Vuonna 1987 syntyneet Luokka:Elävät henkilöt
Antonio Bioni

Antonio Bioni (1698 – n. 1739) oli italialainen barokinajan säveltäjä. Hän oli syntyperäinen venetsialainen, mutta loi huomattavan kansainvälisen uran ja vaikutti muun muassa Wrocławissa ennen kuolemaansa ilmeisesti Wienissä. == Oopperat == Bioni sai mainetta pääasiassa oopperoillaan: * Climene (1721) * Mitridate (1722) * Cajo Mario (1722) * Udine (1722) * Orlando furioso (1724) * Armida abbandonata (1725) * Armida al campo (1726) * Endimione (1727) * Lucio Vero (1727) * Attalo ed Arsinoe (1727) * Ariodante (1727) * Filindo (1728) * Artabano re di Parti (1728) * Griselda (1728) * Nissa ed Elpino (1728) * Merope (1728) * Arsinoe (1728) * La fede tradita e vendicata (1729) * Engelberta (1729) * Andromaca (1729/30) * Il ritorno del figlio con l'abito più approvato (1730) * Ercole su'l Termodonte (1730) * Adone (1731) * Silvia (1732) * Siroe (1732) * Lucio Papirio (1732) * La verità conosciuta (1732) * Demetrio (1732) * Issipile (1732) * L'Odio placato (1733) * Artaserse (1733) * Alessandro Severo (1733) * Alessandro nell'Indie (1733) * Girita (1738) Luokka:Italialaiset säveltäjät Luokka:Barokkisäveltäjät
2\. Bundesliiga

Jalkapallon 2. Bundesliiga () on Saksan jalkapallon toiseksi korkein sarjataso. Sarjan järjestää Saksan jalkapalloliiga DFL (Deutsche Fußball Liga), joka järjestää myös 1. Bundesliigan. 2\. Bundesliigan 18 joukkuetta pelaavat keskenään kaksinkertaisen sarjan. Kaksi parasta joukkuetta nousevat kauden päätteeksi suoraan pääsarjaan, ja kolmanneksi sijoittunut joukkue pelaa ykkösbundesliigan kolmanneksi viimeisen joukkueen kanssa kaksiosaisen karsinnan. == Historia == 2\. Bundesliiga perustettiin vuonna 1974. Tuolloin siihen kuului 40 joukkuetta jaettuna pohjoiseen ja eteläiseen aluesarjaan. Vuonna 1981 joukkuemäärä puolitettiin ja perustettiin yksi koko liittotasavallan laajuinen sarja. Kaudesta 1991–1992 lähtien entisen DDR:n eli Itä-Saksan joukkueet tulivat mukaan ja liiga jaettiin jälleen kahtia kahteen 12 joukkueen sarjaan. Seuraavaksi kaudeksi kaikki 24 joukkuetta muodostivat kuitenkin koko liittotasavallan laajuisen sarjan. 1994–1995 joukkuemäärä supistettiin nykyiseen kahdeksaantoista. Kausien 1992–1993 ja 2007–2008 välillä kaikki kolme parasta joukkuetta nousivat suoraan ykkösbundesliigaan. == Joukkueet kaudella 2023–2024 == Joukkue Kaupunki Areena Kapasiteetti Päävalmentaja Eintracht Braunschweig Braunschweig Eintracht-Stadion 25,540 Jens Härtel SV Elversberg Spiesen-Elversberg Waldstadion an der Kaiserlinde 10,000 Horst Steffen Fortuna Düsseldorf Düsseldorf Merkur Spiel-Arena 54,600 Daniel Thioune Greuther Fürth Fürth Playmobil-Stadion 16,626 Alexander Zorniger Hamburger SV Hampuri Volksparkstadion 57,000 Tim Walter Hannover 96 Hannover HDI-Arena 49,000 Stefan Leitl Hansa Rostock Rostock Ostseestadion 29,000 Alois Schwartz Hertha BSC Berliini Berliinin olympiastadion 74,649 Pál Dárdai 1\. FC Kaiserslautern Kaiserslautern Fritz-Walter-Stadion 49,850 Dirk Schuster Karlsruher SC Karlsruhe Wildparkstadion 29,699 Christian Eichner Holstein Kiel Kiel Holstein Stadion 11,386 Marcel Rapp 1\. FC Magdeburg Magdeburg MDCC-Arena 30,098 Christian Titz 1\. FC Nürnberg Nürnberg Max- Morlock-Stadion 49,923 Cristian Fiél VfL Osnabrück Osnabrück Stadion an der Bremer Brücke 16,667 Tobias Schweinsteiger SC Paderborn Paderborn Benteler- Arena 15,000 Lukas Kwasniok Schalke 04 Gelsenkirchen Veltins-Arena 62,271 Matthias Kreutzer (väliaik.) St. Pauli Hampuri Millerntor-Stadion 29,546 Timo Schultz SV Wehen Wiesbaden Wiesbaden Brita-Arena 12,250 Markus Kauczinski == Aiheesta muualla == * Virallinen sivu * 2. Bundesliiga Kicker-lehden sivuilla * http://www.fussballdaten.de/zweiteliga/ * Tilastoja kausittain (Saksan jalkapalloliitto) Luokka:Saksan jalkapallosarjat
Kylie Minogue (albumi)

Kylie Minogue on Kylie Minoguen viides studioalbumi. Siltä julkaistiin singleinä kappaleet "Confide in me" joka ylsi Britannian singlelistan toiseksi (Suomessa listaykköseksi), "Put youself in my place" ja "Where is the feeling". Confide in me nousi myös Australian listaykköseksi pitäen sijaa neljä peräkkäistä viikkoa. Albumi myi kultaa Britanniassa ja nousi korkeimmillaan albumilistan neljänneksi. Kyseessä on myös Kylien ensimmäinen levy jota ei tuottanut Stock Aitken Waterman. Albumi sai arvosteluissa loistavan vastaanoton, mutta levy ei silti nostanut Kylien uraa uuteen lentoon maailmanlaajuisesti. Albumia on maailmanlaajuisesti myyty 2,5 miljoonaa kappaletta. ==Kappaleet== #"Confide in Me" (Steve Anderson/Dave Seaman/O. Barton) – 5:51 #"Surrender" (G. DeVeaux/C. Mole) – 4:26 #"If I Was Your Lover" (J. Harry) – 4:45 #"Where Is the Feeling?" (W. Smarties/J. Hannah) – 7:00 #"Put Yourself in My Place" (J. Harry) – 4:54 #"Dangerous Game" (S. Anderson/D. Seaman) – 5:31 #"Automatic Love" (G. Mallozzi/M. Sabiu/K. Minogue/I. Humpe) – 4:46 #"Where Has the Love Gone?" (A. Palmer/J. Stapleton) – 7:46 #"Falling" (Neil Tennant/Chris Lowe) – 6:44 #"Time Will Pass You By" (J. Whys/D. Fekaris/N. Zesses) – 5:27 ===Bonusraidat=== Bonusraidat Japanin versiossa Kylie Minogue: #"Love Is Waiting" (Albumi versio) (M. Percy/T. Lever/T. Ackerman) – 4:52 #"Nothing Can Stop Us" (7" versio) (B. Stanley/P. Wiggs) – 4:06 Bonusraidat Kanadan versiossa Kylie Minogue: #"Confide in Me" (Franglais version) (S. Anderson/D. Seaman/O. Barton) – 5:53 === Uudelleenjulkaistut bonusraidat === #"Dangerous Game" (Dangerous Overture) (S. Anderson/D. Seaman) – 1:20 #"Confide in Me" (Justin Warfield mix) – 5:27 #"Put Yourself in My Place" (Dan’s Old School mix) – 4:31 #"Where Is the Feeling?" (Acoustic version) – 4:51 #"Nothing Can Stop Us" (7" version) – 4:06 #"Love Is Waiting" (New version) – 4:48 #"Time Will Pass You By" (Paul Masterson mix) – 7:34 #"Where Is the Feeling?" (West End TKO mix) – 8:11 #"Falling" (Alternative mix) – 8:40 #"Confide in Me" (Big Brothers mix) – 10:27 #"Surrender" (Talking Soul mix) – 4:26 #"Put Yourself in My Place" (Acoustic version) – 4:46 #"If You Don’t Love Me" (Acoustic version) (P. MacAloon) – 2:10 #"Confide in Me" (Franglais version) – 5:53 ==Listat ja sijoitukset== Lista (1994) Paras sijoitus Australian albumilista 2 Britannian albumilista 4 Sveitsin albumilista 33 Ruotsin albumilista 39 Japanin Oricon-albumilista 54 Saksan albumilista - Maa Myöntäjä Sijoitus Myynti Australia Australian Recording Industry Association 3x Platinum 210,000+ Japani RIAJ - 23,440 U.K. British Phonographic Industry Gold 100,000+ Luokka:Kylie Minoguen albumit Luokka:Vuoden 1994 albumit
Forkys

Forkys () oli ensimmäisen jumalsukupolven edustaja kreikkalaisessa mytologiassa, merenjumala Pontoksen ja Gaian poika, joka hallitsi meressä piileviä vaaroja. Hänen sisaruksiaan olivat Eurybia, Keto ja ThaumasHesiodos, Jumalten synty 233–239 (engl. käännös). Forkyksen ajateltiin asuvan jollakin läntisen meren saarista; eräs mahdollinen asuinpaikka olisi ollut IthakaHomeros, Odysseia 13.93–125 (engl. käännös). Kreikkalaisessa mytologiassa vanhimpien jumaluuksien kohdalla on epäselvyyttä siitä, viittaavatko useat eri nimet, joita jumalille on annettu, yhteen ainoaan jumalaan, vai onko kyseessä ollut rinnakkaisia jumaluuksia. Myöskään Forkyksen kohdalla ei ole varmaa, ovatko Nereus ja Proteus hänen kanssaan sama meren jumala, joka vain esiintyy eri yhteyksissä eri nimellä. Antiikin taiteessa Forkys kuvattiin soihtua kantavaksi kalanpyrstöiseksi jumalaksi, jolla oli ravun etujalat. == Jälkeläiset == Forkyksen suurin merkitys ilmeni kuitenkin hänen lukuisten jälkeläistensä kautta. Hänellä oli sisarensa Keton kanssa useita lapsia, jotka olivat suurimmaksi osaksi erilaisia hirviöitä. * EkhidnaHesiodos, Jumalten synty 270–294 (engl. käännös) * Gorgot ** Euryale ** Medusa ** Stheino * Graiat ** Dino ** Enyo ** Pemfredo * Hesperidit ** Aigle ** Arethusa ** Erytheia ** Hesperia * Ladon * Seireenit * SkyllaApollodoros, Kirjasto Epitomi 7.20 (engl. käännös) * ThoosaHomeros, Odysseia 1.69 (engl. käännös) == Lähteet == Luokka:Antiikin Kreikan jumalat
Annals of Mathematics

Annals of Mathematics (Ann. of Math.), jota usein kutsutaan lyhyellä nimellä Annals, on joka toinen kuukausi ilmestyvä matematiikan tutkimuslehti. Sitä julkaisevat Princetonin yliopisto sekä Institute for Advanced Study. Se lukeutuu vaikuttavuuskertoimen ja muiden vastaavien kriteerien perusteella maailman arvovaltaisimpien matemaattisten julkaisujen joukkoon. Joel E. Hendricks perusti julkaisun nimellä The Analyst vuonna 1874. Hän toimi myös lehden päätoimittajana. Julkaisu oli ”tarkoitettu suomaan tietoväline kaikkien puhtaan ja sovelletun matematiikan kannalta tärkeiden tai kiinnostavien kysymysten kaikenlaiseen esittelyyn ja erittelyyn, käsittäen erityisesti kaikki uudet ja mielenkiintoiset keksinnöt teoreettisessa ja käytännöllisessä astronomiassa, mekaanisessa filosofiassa sekä tekniikassa”. Sitä julkaistiin Des Moinesissa, ja se oli ensimmäinen yhdysvaltalainen matematiikkajulkaisu, joka ilmestyi yhtäjaksoisesti kauemmin kuin vuoden tai pari. Julkaisun tämä ilmentymä sai päätöksensä kymmenennen vuotensa – vuoden 1883 – jälkeen. Selitykseksi annettiin Hendricksin heikkenevä terveydentila. Hendricks teki kuitenkin järjestelyt lehden siirtämiseksi uuden johtajakunnan alaisuuteen. Lehti alkoi ilmestyä uudelleen nykyisellä nimellään 1884 Virginian yliopiston Ormond Stonen johdolla. Se muutti Harvardiin 1899 ennen siirtymistään nykyiseen kotipaikkaansa Princetoniin 1911. Erityisen merkittävä aikakausi lehdelle olivat vuodet 1928–1958, jolloin Solomon Lefschetz toimi sen päätoimittajana. Tuona aikana Annalsista tuli yhä tunnetumpi ja arvostetumpi julkaisu. Annalsin nousu piristi vuorostaan Yhdysvalloissa tehtyä matematiikan tutkimusta. Princetonin yliopisto jatkoi Annalsin julkaisemista itsenäisesti vuoteen 1933 saakka, jolloin Institute for Advanced Study tuli mukaan toiseksi toimituksellista sisältöä valvovaksi tahoksi. Vuodesta 1998 lähtien lehti on ollut tavallisen painetun versionsa lisäksi saatavilla elektronisessa muodossa. Annals of Mathematicsin nykyiseen (2007) päätoimittajakuntaan kuuluvat seuraavat henkilöt: * Jean Bourgain, Institute for Advanced Study * Phillip Griffiths, Institute for Advanced Study * David Gabai, Princeton University * Nick Katz, Princeton University * Peter Sarnak, Princeton University * Yakov Sinai, Princeton University Annals of Mathematicsia ei tule sekoittaa lehteen Mathematische Annalen, joka on siitä riippumaton saksalainen julkaisu. == Lähteet == Luokka:Yhdysvaltalaiset tiedelehdet Luokka:Matematiikkalehdet